கேள்வி: உ. வே. சாமிநாதையர் - உ.வே.சா. வாழ்க்கையின் சிறப்பு என்பது என்ன?
பதில்: உ.வே சாமிநாத அய்யரின் விடாமுயற்சியால் ஏடுகளில் இருந்த மணிமேகலை, சிலப்பதிகாரம், சீவக சிந்தாமணி, பத்துப்பாட்டு, புறநானூறு போன்ற சங்க கால இலக்கியங்கள் அச்சு நூல்களாக வெளிப்பட்டது. இவர் ஏட்டுச்சுவடிகளைப் பார்த்து அப்படியே அவைகளைப் பதிப்பித்தல் மட்டும் செய்யவில்லை. சிதைந்து மறைந்துவிட்ட அடிகளையும் சொற்களையும் கண்டு முழுப்பொருள் விளங்கும்படி செய்தார். ஆசிரியர் குறிப்பு, நூற்குறிப்பு போன்ற செய்திகளையும் தொகுத்து வழங்கி, இந்த நூல்களைக் குறித்த முழுபுரிதலுக்கும் வழிவகுத்தார்.
கேள்வி: உ. வே. சாமிநாதையர் - உ.வே.சா.வின் பிறப்பு பற்றி விளக்கவும்.
பதில்: ஆனந்த வருடம் மாசி மாதம் 9-ஆம் தேதி திங்கட்கிழமை (19-02-1855) அன்று உ.வே.சா. பிறந்தார். இவர் தந்தை, குடும்பம் நடத்துவதற்கே மிகவும் சிரமப்பட்டுள்ளார். உ.வே.சா. தமது இளம்வயதில் தமது பாட்டனாரிடமும் ஓரிரண்டு திண்ணைப் பள்ளிகளிலும் கல்வி பயின்றுள்ளார். உ.வே.சா. சிறுவயதில் விளையாட்டிலும் இசையைக் கற்பதிலும் ஆர்வமுடையவராய் இருந்தார். ஆனாலும், அவரின் தந்தை உ.வே.சா. விளையாடுவதை விரும்பியதில்லை. எப்பொழும் படித்துக்கொண்டே இருக்கவேண்டுமென்று விரும்பினார். தமது சிறிய தந்தையாரிடம் இயற்கையாகவே இசையில் ஆர்வமுள்ள உ.வே.சா. இசை பயின்றாா்கள். உ.வே.சா.விற்குச் சிறுவயதில் ஆங்கிலம் எழுத்துகள் மட்டும் கற்கும் வாய்ப்பு கிட்டியது. சடகோபஐயங்காரே தமக்குத் தமிழ் ஆர்வம் உண்டாகும் வண்ணம் முதன்முதலில் கற்பித்தாா் என்று உ.வே.சா. தெரிவிக்கின்றார்கள். சிதம்பரம்பிள்ளை என்னும் தமது தந்தையின் நண்பரிடம் திருவிளையாடற்புராணம் நூலைக் கற்றார். அக்காலத்தில் கற்பது என்பது தற்போது முறையாகப் பள்ளியிலமர்ந்து பாடம் வாரியாக அல்லாமல் இது போன்று தமிழ் நூல்களை நன்கு கற்பதே போலும். உ.வே.சா. தமது வாழ்நாள் முழுவதும் இது போன்றே தமிழ் நூல்களை ஐயம் தீர்ந்தபடி கற்றுத் தேர்ந்தார்கள். நன்னூல், தொல்காப்பியம் போன்ற இலக்கண நூல்களையும் சமகாலத்தில் இயற்றிய பிள்ளைத்தமிழ், கோவை முதலிய இலக்கியங்களையும் இது போன்றே தமிழறிஞா்களிடம் பாடம் கேட்டும் புலமையடைந்தார். சிறுவயது முதலேயே நன்னூலை நன்கு கற்றிருந்ததால் இவருக்கு இது மிகவும் உதவியாக இருந்துள்ளது. எந்தப் புலவரிடம் பாடம் கேட்கச் சென்றாலும், இவரது நன்னூல் புலமை கைகொடுத்து உதவியது. உ.வே.சா. கவிதை எழுதும் கலையையும் பயின்று வந்தார். உ.வே.சா. தமது தந்தையாருடன் சென்று இராமயண விரிவுரையில் உதவி செய்துள்ளார். இதற்கு நல்ல வரவேற்பும் இருந்தது. இதன் மூலம் இவர் தந்தைக்கு நல்ல வருமானமும் கிடைத்தது. உ.வே.சாவிற்குப் பதினான்காம் வயதில் திருமணம் நடந்தது. மணபெண் வயது எட்டு.
கேள்வி: உ. வே. சாமிநாதையர் - மீனாட்சிசுந்தரம் பிள்ளையிடம் கல்வி, திருவாவடுதுறை ஆதீனம் தொடர்பு பற்றி நீங்கள் என்ன அறிந்துள்ளீர்கள்?
பதில்: தாம் வாழ்ந்து வந்த ஊரான சூரியமூலையில் தமிழ் மேலும் கற்க வழியில்லாததால் சோர்வடைந்ததாகவும் அரும்பாவூர் நாட்டார் என்னும் பெருஞ்செல்வர் தமது இல்லத்தில் தங்கியிருந்தபொழுது, உ.வே.சா.வின் தமிழார்வத்தை உணர்ந்து, இவரை மீனாட்சி சுந்தரம் பிள்ளை அவர்களிடம் அனுப்பும்படி பரிந்துரைத்தது தம்மனத்தில் பிள்ளையவர்களிடம் பாடம் கேட்க வேண்டும் என்னும் வேட்கையை ஏற்படுத்தியது என்று குறிப்பிடுகிறார். இடையில் சிலகாலம் விருத்தாச்சலம் ரெட்டியாரிடம் உ.வே.சா. தமிழ் கற்றார். பாடல் எழுதுவதன் நுணுக்கங்களை அங்குக் கற்றார். மேலும் புத்தகங்களைப் படிப்பது மட்டும் போதாது; படித்தவர்களிடம் பாடம் கேட்க வேண்டும் என்பதையும் அப்பொழுது நன்கு உணர்ந்து கொண்டார். பின்னர் மீனாட்சி சுந்தரம் பிள்ளை அவர்களிடம் சேர்ந்து பாடம் கற்கத் தொடங்கினார். அப்பொழுது, திருவாடுதுறை ஆதினத்தின் தொடர்பும் கிடைத்தது. அத்தொடர்பு இவர் வாழ்க்கையில் மிகப்பெரிய தாக்கத்தை ஏற்படுத்தியது. இறுதிவரையிலும் இத்தொடர்பு உ.வே.சாவிற்கு மிகுந்த பலத்தையும் மகிழ்ச்சியையும் கொடுத்தது. பிற்காலத்தில் மடத்தலைவருடன் மிகவும் நெருங்கிப் பழகும் வாய்ப்பும் அதனால் அரிய தமிழ்த் தொண்டு ஆற்றவும் இது வழிவகுத்தது. உ.வே.சா. தம் ஆசிரியர் திரு.மீனாட்சி சுந்தரம் பிள்ளை அவர்களிடம் அளவிட முடியாத பற்றும், பாசமும் பக்தியும் கொண்டிருந்தார். தமது இறுதிக் காலம் வரை இவற்றில் இம்மியும் குறையவில்லை. ஆசிரியர் அவர்களுடன் கும்பகோணம் சி. தியாகராசர் சந்திக்கும் வாய்ப்புக் கிடைத்தது. செட்டியார் கும்பகோணம் அரசினர் கல்லூரியில் தலைமைத் தமிழாசிரியர். செட்டியார் அவர்களே பிற்காலத்தில் உ.வே.சா.வைக் கும்பகோணம் கல்லூரியில் தமிழாசிரியராகச் சேர்த்துவிட்டவர்.
கேள்வி: உ. வே. சாமிநாதையர் - பத்துப்பாட்டு பற்றி விளக்கவும்.
பதில்: அடுத்துப் பத்துப்பாட்டு பதிப்பிக்கும் முயற்சியை சாமிநாதர் கையிலெடுத்தார். சீவக சிந்தாமணி போலவே ஏட்டுச் சுவடிகளைத் தேடி ஊர்ஊராகக் சென்றாா். ஒரு பிரதி அவர் கைவசம் ஏற்கனவே இருந்தது. பத்துப்பாட்டு பதிப்பு வேலையும் சென்னையில் தொடங்கியது. சீவக சிந்தாமணி பதிப்பிலும் பத்துப்பாட்டுப் பதிப்பிலும் திருமானூர் கிருஷ்ணையரைச் சென்னையில் தங்கி மேற்பார்வையிட்டு உ.வே.சா.விற்கு உதவி உள்ளார். 1889-ஆம் வருடம் உ.வே.சா.வின் 34-ஆவது வயதில் பத்துப்பாட்டும் பதிப்பிக்கப்பட்டது. இதில் முகவுரையும், நூலின் மூலம் நச்சினார்க்கினியர் உரை, உரைச்சிறப்பு, பாயிரம், அரும்பதவிளக்கம் அருந்தொடர்விளக்கம், பிழைதிருத்தம் என்பனவற்றை உ.வே.சா. சேர்த்திருந்தார். இதன் தொடர்ச்சியாகத் திரு‌கச்சியப்ப முனிவர் இயற்றிய ஆநந்தருத்திரேசர் வண்டு விடுதூது, மாயூரம் ராமையர் இயற்றிய மயிலையந்தாதி முதலிய நூல்களையும் உ.வே.சா. பதிப்பித்து வெளியிட்டார்கள். இதற்கிடையில் சேலம் இராமசாமி முதலியார் சிலப்பதிகாரம் மூலமும் உரையும் அடங்கிய பிரதி ஒன்றைக் கொடுத்தார். ஏற்கனவே தியாகராச செட்டியார் கொடுத்த பிரதியும் உ.வே.சா.விடத்தில் இருந்தது. அடியார்க்கு நல்லார் உரை ஒரு பெரிய சமுத்திரமாக இருந்தது. மீண்டும் சுவடிகள் தேடும் யாத்திரையை உ.வே.சா. மேற்கொண்டார். ஏற்கனவே தேடாத சேலம் போன்ற இடங்களுக்குச் சென்று சுவடிகளைத் தேடத் தொடங்கினார். மேலும் திருநெல்வேலி திருவைகுண்டம், பெருங்குளம், ஆறுமுகமங்கலம், நாங்குநேரி, களக்காடு, குன்றக்குடி, மிதிலைப்பட்டி போன்ற ஊர்களுக்குச் சென்று ஏட்டுச்சுவடிகளைத் தேடினார். கிடைத்த சுவடிகளை வைத்து தீவிர ஆராய்ச்சி மேற்கொண்டார். அடியார்க்கு நல்லார் உரையில் பல நூல்களின் பெயர்கள் இருப்பதாகக் கண்ட உ.வே.சா. இந்நூல்களைப் பற்றிய குறிப்பை அவசியம் தம் நூலில் குறிப்பிட வேண்டும் என்று விரும்பினார்கள். நூலிலும், உரையிலும் அறியப்படும் அரசர் பெயர்களையும் வரிசைப்படுத்தி வெளியிட விரும்பினார். இவ்வாறு அரசர்கள், நாடுகள், ஊர்கள், மலைகள், ஆறுகள், பொய்கைகள், தெய்வங்கள், புலவர்கள், ஆகிய பெயர்களுக்குத் தனித்தனியாக அகராதியும் அடியார்க்கு நல்லார் உரையில் கண்ட நூல்களுக்கு அகராதியும், தொகையகராதியும், விளங்கா மேற்கோளகராதியும், அபிதான விளக்கமும் எழுதி உ.வே.சா. சிலப்பதிகார நூலைப் பதிப்பித்தார். சிலப்பதிகார கதைச்சுருக்கம், இளங்கோவடிகள் வரலாறும், அடியார்க்கு நல்லார் வரலாறும், மேற்கோள் நூல்களைப் பற்றிய குறிப்புகளும் எழுதப் பெற்றன. 1891-ஆம் வருடம் சூன் மாதம் கோடை விடுமுறையில் சென்னை சென்று உ.வே.சா. சிலப்பதிகாரம் பதிப்பிக்கத் தொடங்கினார். உ.வே.சா. அவர்கள், இந்நூல்களின் வெளியீடு குறித்துச் “சீவக சிந்தாமணியும் பத்துப்பாட்டும் தமிழ்நாடு உலாவரத் தொடங்கிய பிறகு பழந்தமிழ் நூல்களின் பெருமையை உணர்ந்து இன்புறும் வழக்கம் தமிழர்களிடையே உண்டாயிற்று. அவற்றின் பின்பு சிலப்பதிகாரம் வெளிவரவே பண்டைத் தமிழ் நாடு இயல்பும் தமிழ் இருந்த கலைப்பரப்பின் சிறப்பும் யாவருக்கும் புலப்படலாயின. “கண்டறியாதன கண்டோம்” என்று புலவர்களும் ஆராய்ச்சியாளர்களும் உவகைக் கடலில் மூழ்கினர்" என்று தமிழ்நாடு வரவேற்பைப் பற்றிக் குறிப்பிடுகிறார்.
கேள்வி: உ. வே. சாமிநாதையர் - புறநானூறு பற்றி நீங்கள் என்ன அறிந்துள்ளீர்கள்?
பதில்: 1894-ஆம் வருடம் செப்டம்பர் மாதம் புறநானூறு நூல் பதிப்பிக்கப்பட்டு வெளியிடப்பட்டது. உ.வே.சா. பதிப்பித்த எட்டுத்தொகை நூல்களுள் இதுவே முதலானதாகும். முகவுரையில் எட்டுத்தொகையும் அதுபற்றிய வரலாற்றையும், அகம் புறம் என்னும் இருவகைப் பொருளின் இயல்பையும் விளக்கி எழுதிச் சேர்த்துள்ளார்கள். அடுத்துப் புறப்பொருள் வெண்பாமாலை நூலை ஆராய்ச்சி செய்து பதிப்பித்தார்கள். அடுத்து மணிமேகலை நூலை ஆராய்ச்சி செய்தார்கள். மணிமேகலை நூலை நன்கு புரிந்து கொள்ள பெளத்த மத ஆராய்ச்சியும் தேவைப்பட்டது. புத்தரைப் பற்றியும் அவர்தம் வரலாறு பற்றியும் படித்தார். ஐயம் வந்த பொழுதெல்லாம் பௌத்தம் அறிந்தவர்களிடம் கேட்டுத் தெரிந்துகொண்டார். இவ்வாறு பலத்த முயற்சிக்குப்பின் 5. சூன் 1896-ஆம் ஆண்டு மணிமேகலையையும் உ.வே.சா. அச்சுக்குக் கொடுத்தார். அந்நூலிற்கு அங்கமாக மணிமேகலையின் கதையையும் எழுதிச் சோ்த்தார். பௌத்தம் குறித்த செய்திகள் தமிழ்நாட்டிற்குப் புதிதாகையால் அவைகளை நூலில் ஆங்காங்கே எழுதிச் சோ்த்தார்.1898-ஆம் ஆண்டு சூலை மாதம் மணிமேகலை மூலமும், அரும்பதவுரை முதலியனவும், முகவுரை, புத்தசரித்திரம், பெளத்ததருமம், பெளத்தசங்கம் மணிமேகலைக் கதைச்சுருக்கம் முதலியவற்றுடன் வெளியிடப்பட்டது. 59 தமிழ் நூல்களிலிருந்தும் 29 வடமொழிநூல்களிலிருந்தும் குறிப்புரையில் மேற்கோள்கள் காட்டியிருந்தார். முதன்முதலாக உ.வே.சா. உரை எழுதிய நூல் மணிமேகலை. உரை எளிய நடையில் அமைந்ததைப் பற்றிப் பலரும் அவரைப் பாராட்டினர் என்று உ.வே.சா. குறிப்பிடுகிறார்.
கேள்வி: உ. வே. சாமிநாதையர் - ஏட்டுச்சுவடி மீட்பு குறித்து விரிவாக சொல்லுங்கள்.
பதில்: உ.வே.சா‌. கும்பகோணத்தில் பணியில் இருந்த காலத்திலே சேலம் இராமசாமி முதலியார் என்பவரைச் சந்தித்து நட்பு கொண்டார். ஒருநாள் வழக்கம் போல் இவர்கள் உரையாடிக் கொண்டிருக்கையில் ' சீவக சிந்தாமணியைப் பற்றித் தெரியுமா? ' என முதலியார் வினவினார். தன் ஆசிரியரிடம் சிற்றிலக்கியங்கள் பெரும்பாலானவற்றை மட்டுமே கற்றிருந்த உ.வே.சா. சிற்றிலக்கியங்களைத் தவிர வேறு பல தமிழ் இலக்கியங்களும் இருப்பதை அன்று அறிந்தார். இராமசாமி முதலியார் உ.வே.சா. வுக்கு அளித்த சமண சமயம் நூலான சீவக சிந்தாமணியின் ஓலைச்சுவடிப் பகுதி அக்காலகட்டத்தில் சமயக்காழ்ப்பினால் புறக்கணிக்கப்பட்டிருந்த சமண இலக்கியங்களைப் பற்றி அறியும் ஆவலையும், அதனை அழிய விடாது அச்சேற்ற வேண்டும் எனும் எண்ணத்தையும் உ.வே.சா.வினுள் தூண்டியது. சமணம் இலக்கியங்களோடு பல ஓலைச்சுவடிகளையும் உ.வே.சா. தேடித் தேடிச் சேகரித்தார். சேகரித்தது மட்டுமின்றி அவற்றைச் சேமித்தும் பகுத்தும் பாடவேறுபாடு கண்டும் தொகுத்தும் பிழைதிருத்தி அச்சிலேற்றும் பணியையும் தொடங்கினார். பின்னாளில் அவற்றுக்கு உரையெழுதும் அரும்பணியையும் ஆற்றினார். இப்பணியானது அவர் தனது 84-ஆம் அகவையில் இயற்கையெய்தும் வரை இடையறாது தொடர்ந்தது. சங்க இலக்கியம், காப்பியம், புராணங்கள், சிற்றிலக்கியங்கள், எனப் பலவகைப்பட்ட 90-இக்கும் மேற்பட்ட ஓலைச்சுவடிகளுக்கு நூல்வடிவம் தந்து அவற்றை அழிவில் இருந்து காத்தது மட்டுமின்றி அடுத்த தலைமுறையினர் அறியத் தந்தார். ''சங்ககாலத் தமிழும் பிற்காலத் தமிழும்'', ''புதியதும் பழையதும்'', ''நல்லுரைக் கோவை'' போன்ற பல உரைநடை நூல்களையும் எழுதி வெளியிட்டுள்ளார்.
கேள்வி: உ. வே. சாமிநாதையர் - பேச்சுத்திறன் பற்றி விளக்கவும்.
பதில்: உ.வே.சா. கருத்தாழத்தோடு நகைச்சுவை இழையோடப் பேசும் திறமை உடையவர். சென்னைப் பல்கலைக்கழகம் உ.வே.சா. ஆற்றிய சொற்பொழிவே ’சங்ககாலத் தமிழும் பிற்காலத்தமிழும்’ எனும் நூலாக வெளியிடப்பட்டது.
கேள்வி: உ. வே. சாமிநாதையர் - பட்டங்கள் குறித்து விரிவாக சொல்லுங்கள்.
பதில்: உ.வே.சா. தமிழுக்கும் இலக்கியத்துக்கும் ஆற்றிய பங்களிப்பினைப் பாராட்டி, மார்ச் 21, 1932 அன்று சென்னைப் பல்கலைக்கழகம் மதிப்புறு முனைவர் பட்டம் அளித்தது. இது தவிர ''மகாமகோபாத்தியாய'' மற்றும் ''தக்க்ஷிண கலாநிதி'' எனும் பட்டமும் பெற்றுள்ளார். இந்திய அரசு, பெப்ரவரி 18,2006-ஆம் ஆண்டில் இவரது நினைவு அஞ்சல் தலை வெளியிட்டுள்ளது.
கேள்வி: உ. வே. சாமிநாதையர் - நினைவு இல்லம் பற்றி தகவல் சொல்.
பதில்: * உத்தமதானபுரத்தில் உ.வே.சா. வாழ்ந்த இல்லம் தமிழ்நாடு அரசால் நினைவு இல்லமாக்கப்பட்டுள்ளது. * 1942-இல் இவர் பெயரால் சென்னை வசந்த நகரில் (பெசன்ட் நகரில்) ''டாக்டர் உ.வே.சா. நூல் நிலையம்'' அமைக்கப்பட்டு இன்றும் தொடர்ந்து செயல்பட்டு வருகிறது.
கேள்வி: உ. வே. சாமிநாதையர் - டாக்டர் உ.வே.சா. நூலகம் என்பது என்ன?
பதில்: சென்னை, பெசண்ட் நகரில் உள்ள உ. வே. சாமிநாதையர் நூலகம் பல்வேறு திருக்கோயில்களின் தல புராணங்கள் மட்டுமன்றிப் பக்தி இலக்கியங்களும் ஓலைச் சுவடிகளில் உள்ளன. செல்வ வளம் மிகுந்த திருக்கோயில்கள் தமிழகத்தில் பல உள்ளன. எனினும் அவற்றைப் பற்றிய தல புராணங்களில், இலக்கியங்களில் கூட இன்னமும் அச்சுக்கு வராதவை உள்ளன. இச்செய்தி அவ்வத் திருக்கோவில் பொறுப்பாளர்களுக்குக் கடிதம் வாயிலாகத் தெரிவிக்கப்பட்டுள்ளது. எனினும் அவை இன்னும் அச்சேரவில்லை. டாக்டர் உ.வே.சா. நூல் நிலையத்தில் ஓலைச் சுவடியில் இருந்து இதுவரை அச்சுக்கு வராத நூல்களை அச்சுக்குக் கொண்டு வரும் திருப்பணியின் மூலம் 2002-ஆம் ஆண்டு ’அர்த்த நாரீசர் குறவஞ்சி’ என்னும் திருச்செங்கோட்டுக் குறவஞ்சி நூல் வெளிவந்தது. 2003-ஆம் ஆண்டு தேசீய ஆவணக் காப்பகத்தின் (National Archives of India) 80% பொருளுதவியுடன் கற்பகவல்லி நாயகி மாலை என்னும் நூல் வெளிவந்துள்ளது. உ.வே.சா. எழுதிய திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் (நூல்) என்ற நூலை டாக்டர் உ.வே.சா. நூல் நிலையம் 1986-ஆம் ஆண்டில் மறுபதிப்பு செய்து வெளியிட்டுள்ளது.
கேள்வி: உ. வே. சாமிநாதையர் - தன் வரலாறு குறித்து விரிவாக சொல்லுங்கள்.
பதில்: உ.வே.சாமிநாதையர் தனது வரலாற்றை ''என் சரித்திரம்'' எனும் தலைப்பில் ஆனந்த விகடன் வார இதழில் 1940 முதல் 1942 வரை தொடராக எழுதி வந்தார். இது 1950-ஆம் ஆண்டில் தனிப் புத்தக வடிவம் பெற்றது. இது தவிர இவரது வாழ்க்கை வரலாறு ''தமிழ்த்தாத்தா'' எனும் தலைப்பில் தொலைக்காட்சித் தொடராகவும் எடுக்கப்பட்டு சென்னைத் தொலைக்காட்சி நிலையத்தாரால் (தூர்தர்சன்) ஒளிபரப்பப்பட்டது.
கேள்வி: உ. வே. சாமிநாதையர் - அச்சு பதித்த நூல்களின் பட்டியல் பற்றி தகவல் சொல்.
பதில்: சீவக சிந்தாமணி, மணிமேகலை, சிலப்பதிகாரம், புறநானூறு, திருமுருகாற்றுப்படை, பத்துப்பாட்டு, பொருநராற்றுப்படை, சிறுபாணாற்றுப்படை, பெரும்பாணாற்றுப்படை, முல்லைப்பாட்டு, மதுரைக்காஞ்சி, நெடுநல்வாடை, குறிஞ்சிப் பாட்டு, பட்டினப் பாலை, மலைபடுகடாம், 12 புராணம், பெருங்கதை, 9 உலா நூல்கள், 6 தூது நூல்கள், 3 வெண்பா நூல்கள், 4 அந்தாதி நூல்கள், 2 பரணி நூல்கள், 2 மும்மணிக்கோவை நூல்கள், 2 இரட்டைமணிமாலை நூல்கள், அங்கயற்கண்ணி மாலை, இதர சிற்றிலக்கியம் 4ஆறாம் வகுப்பு சமச்சீர்கல்வி தமிழ்ப்பாடநூல். பக்கம் 7 உ.வே.சா. அவர்கள் பதிப்பித்த நூல்கள் {| class="wikitable sortable" style="text-align:center;" |- !width=350|புத்தகத்தின் பெயர் !width=60 |பதிப்பித்த ஆண்டு |- |நீலி இரட்டை மணிமாலை|| 1874 |- |வேணுவனலிங்க விலாசச் சிறப்பு ||1878 |- |திருக்குடந்தைப் புராணம்|| 1883 |- |மத்தியார்ச்சுன மான்மியம்|| 1885 |- |சீவக சிந்தாமணி ||1887 |- |கச்சி ஆனந்தருத்திரேசர் வண்டு விடுதூது|| 1888 |- |திருமயிலைத் திரிபந்தாதி|| 1888 |- |பத்துப்பாட்டு மூலமும் உரையும் ||1889 |- |தண்டபாணி விருத்தம் ||1891 |- | சிலப்பதிகாரம் ||1892 |- |திருப்பெருந்துறைப் புராணம்|| 1892 |- |புறநானூறு ||1894 |- |புறப்பொருள் வெண்பா மாலை|| 1895 |- |புத்த சரித்திரம், பெளத்த தருமம், பெளத்த சங்கம்|| 1898 |- |மணிமேகலை || 1898 |- |மணிமேகலைக் கதைச் சுருக்கம்|| 1898 |- |ஐங்குறுநூறு || 1903 |- |சீகாழிக் கோவை|| 1903 |- |திருவாவடுதுறைக் கோவை|| 1903 |- |வீரவனப் புராணம்|| 1903 |- |சூரைமாநகர்ப் புராணம்|| 1904 |- |திருக்காளத்தி நாதருலா|| 1904 |- |திருப்பூவண நாதருலா|| 1904 |- |பதிற்றுப்பத்து ||1904 |- |திருவாரூர்த் தியாகராச லீலை|| 1905 |- |திருவாரூருலா ||1905 |- |திருவாலவாயுடையார் திருவிளையாடற் புராணம்|| 1906 |- |தனியூர்ப் புராணம்|| 1907 |- |தேவையுலா ||1907 |- |மண்ணிப்படிக்கரைப் புராணம்|| 1907 |- |திருப்பாதிரிப் புலியூர்க் கலம்பகம்|| 1908 |- |மீனாட்சி சுந்தரம் பிள்ளையவர்கள் பிரபந்தத் திரட்டு ||1910 |- |திருக்காளத்திப் புராணம்|| 1912 |- |திருத்தணிகைத் திருவிருத்தம் ||1914 |- |பரிபாடல் ||1918 |- |உதயணன் சரித்திரச் சுருக்கம்|| 1924 |- |பெருங்கதை ||1924 |- |நன்னூல் சங்கர நமச்சிவாயருரை|| 1925 |- |நன்னூல் மயிலை நாதருரை|| 1925 |- |சங்கத் தமிழும் பிற்காலத் தமிழும் ||1928 |- |தக்கயாகப் பரணி ||1930 |- |தமிழ்விடு தூது ||1930 |- |பத்துப்பாட்டு மூலம் ||1931 |- |மதுரைச் சொக்கநாதர் உலா|| 1931 |- |கடம்பர் கோயிலுலா ||1932 |- |களக்காட்டு சத்தியவாகீசர் இரட்டை மணிமாலை|| 1932 |- |சிவக்கொழுந்து தேசிகர் பிரபந்தங்கள் ||1932 |- |பத்மகிரி நாதர் தென்றல் விடு தூது ||1932 |- |பழனி பிள்ளைத் தமிழ் ||1932 |- |மதுரைச் சொக்கநாதர் மும்மணிக் கோவை ||1932 |- |வலிவல மும்மணிக் கோவை|| 1932 |- |சங்கரலிங்க உலா ||1933 |- |திருக்கழுக்குன்றச் சிலேடை வெண்பா ||1933 |- |பாசவதைப் பரணி ||1933 |- |திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் (நூல்)|| 1933 |- |சங்கர நயினார் கோயிலந்தாதி ||1934 |- ||திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் (நூல்)||1934 |- |விளத்தொட்டிப் புராணம் ||1934 |- |ஆற்றூர்ப் புராணம் ||1935 |- |உதயண குமார காவியம்|| 1935 |- |கலைசைக் கோவை|| 1935 |- |திரு இலஞ்சி முருகன் உலா|| 1935 |- |பழமலைக் கோவை|| 1935 |- |பழனி இரட்டைமணி மாலை|| 1935 |- |இயற்பகை நாயனார் சரித்திரக் கீர்த்தனை ||1936 |- | கனம் கிருஷ்ணையர் ||1936 |- |கோபாலகிருஷ்ண பாரதி ||1936 |- |திருநீலகண்டனார் சரித்திரம் ||1936 |- |திருமயிலை யமக அந்தாதி ||1936 |- |திருவள்ளுவரும் திருக்குறளும் ||1936 |- |நான் கண்டதும் கேட்டதும் ||1936 |- |புதியதும் பழையதும் ||1936 |- |புறநானூறு மூலம் ||1936 |- |பெருங்கதை மூலம் ||1936 |- | மகா வைத்தியநாதையர் ||1936 |- |மான் விடு தூது|| 1936 |- |குறுந்தொகை || 1937 |- |சிராமலைக் கோவை|| 1937 |- |தமிழ்நெறி விளக்கம்|| 1937 |- |திருவாரூர்க் கோவை|| 1937 |- |நல்லுரைக் கோவை பகுதி 1|| 1937 |- |நல்லுரைக் கோவை பகுதி 2|| 1937 |- |நினைவு மஞ்சரி - பகுதி 1 ||1937 |- |அழகர் கிள்ளை விடு தூது|| 1938 |- |சிவசிவ வெண்பா|| 1938 |- |திருக்கழுக்குன்றத்துலா ||1938 |- |திருக்காளத்திநாதர் இட்டகாமிய மாலை|| 1938 |- |திருமலையாண்டவர் குறவஞ்சி ||1938 |- |நல்லுரைக் கோவை பகுதி 3 ||1938 |- |குமர குருபர சுவாமிகள் பிரபந்தத் திரட்டு|| 1939 |- |தணிகாசல புராணம்|| 1939 |- |நல்லுரைக் கோவை பகுதி 4|| 1939 |- |புகையிலை விடு தூது|| 1939 |- |மகரநெடுங் குழைக்காதர் பாமாலை ||1939 |- |கபாலீசுவரர் பஞ்சரத்தினம் ||1940 |- |திருக்குற்றாலச் சிலேடை வெண்பா ||1940 |- |வில்லைப் புராணம் ||1940 |- |செவ்வைச் சூடுவார் பாகவதம்|| 1941 |- |நினைவு மஞ்சரி - பகுதி 2|| 1942 |- |சி. தியாகராசர்|| 1942 |}
கேள்வி: உ. வே. சாமிநாதையர் - இவற்றையும் பார்க்க என்பது என்ன?
பதில்: * என் சரித்திரம் * உ. வே. சாமிநாதையர் நூலகம் * உ. வே. சா. விருது * மேலகரம் சுப்பிரமணிய தேசிகர் * மீனாட்சிசுந்தரம் பிள்ளை * சி. தியாகராசர் * சேலம் இராமசாமி முதலியார் * இ. வை. அனந்தராமையர் * சி. வை. தாமோதரம்பிள்ளை
கேள்வி: உ. வே. சாமிநாதையர் - உசாத்துணை என்பது என்ன?
பதில்: * ''பத்தொன்பதாம் நூற்றாண்டில் தமிழ் இலக்கியம்'' - மயிலை சீனி.வேங்கடசாமி. * ''கற்பகவல்லி நாயகி மாலை'', மகாமகோபாத்தியாய டாக்டர் உ.வே. சாமிநாதையர் நூல் நிலையம், முதற்பதிப்பு 2003